**Albina Mali – Hočevar** (Vinica, kod Črnomlja, 12. septembar 1925. – 24. januar 2001), učesnica Narodnooslobodilačke borbe, društveno-politički radnik SR Slovenije i narodni heroj Jugoslavije.

Biografija
----------

Rođena je 12. septembra 1925. godine u Vinici kod Črnomlja, u radničkoj porodici. U porodici je bilo osmero dece, otac joj je bio opančar, a majka radnica. Kad je krenula u školu, živeli su u Črnomlju. Kad je pohađala treći razred osnovne škole, otac joj se razboleo, pa su se preselili u Jurku Vas, gde joj je otac umro 1934. godine. od tada je i Albina počela da radi kako bi prehranila mnogobrojnu porodicu. Isprva je radila u Vrhu pri Šmihelu, a nakon toga se posle dve godine preselila na Brezovo Rebro, odakle je išla u školu u Ajdovec. Tu je živela kod porodice i konačno završila školu, kada je otprilike počeo i rat u Jugoslaviji 1941. godine.

Albina se uključila u Narodnooslobodilački pokret u leto 1941. godine. Partijski aktivist Herman Heningman iz Dolenjskih Toplica poveravao joj je zadatke. Održavala je vezu između Novog Mesta i Brezovog Rebra, gde je bio položaj aktivista i partizanski logor. Decembra 1941. napustila je Brezovo Rebro i po Heningmanovom uputstvu zaposlila se u Novom Mestu. U gostionici u kojoj je radila organizovala je punkt za vezu i, tokom tri meseca boravka u Novom Mestu, rasturala letke i održavala veze s kuririma koji su dolazili u grad.

Posle tri meseca u Novom Mestu, preselila se u Češču Vas kod majke. Tu je bio punkt za vezu koju je Albina održavala između Novog Mesta, Češče Vasi, Brezovog rebra i Prečne. Juna 1942, bila je izdana, pa se tada prebacila na Vrezovo Rebro u Joštvu zaštitnu četu Zapadnodolenjskog partizanskog odreda. U tom je trenutku trajala italijanska ofanziva na oslobođenu partizansku teritoriju, pa se partizanska jedinica razdelila na više manjih grupa. Nakon završetka ofanzive, grupe su se našle kod Podstenica i ponovno ujedinile u odred. Albina je u Podstenicama avgusta 1942. godine bila primljena za članicu Saveza komunističke omladine Jugoslavije. Decembra 1942. u DolenjskaDolenjskoj je postala borac Treće čete Trećeg bataljona Prve slovenačke brigade „Tone Tomšič". U brigadi je bila bolničarka, neko vreme u četi, a zatim u bataljonu, gde je bila i bataljonski sekretar SKOJ-a.

Učestvovala je u borbama 11. decembra 1942. u Ajdovcu i na Polici, 26. decembra 1942. kod Mirne i dva dana kasnije kod Trebinca, 3. januara 1943. u prostoru Zagorica-Čatež, 13. januara u Šentvidu kod Stične, 17. januara na Polici i ostalo. Septembra 1942, bila je u Suvoj Krajini prvi puta ranjena, zatim 21. januara 1943. u borbi kod Zagorice, gde je brigada napala belogardističko uporište. Dana 4. marta 1943. učestvovala je u bici kod Metlike, gde se brinula o ranjenicima. Brigu o ranjenciima vodila je i tokom borbi kod Ambrusa 18. marta i u borbama kod Danama 25. marta 1943. godine. Treći put bila je ranjena 15. septembra 1943. na Velikom Osolniku, tokom borbi za Turjak, kada je u njenoj blizini eksplodirala mina. Oporavljala se u partizanskoj bolnici u Jelendolu, Kočevski rog, zatim u Črmošnjicama i odatle evakuisana na Žumberak. Godine 1944. postala je članica Komunističke partije Jugoslavije.

Iz Žumberka je krajem 1944. otišla na područje Bele Krajine, gde je učestvovala u borbama koje je vodio Belokranjski partizanski odred. Zatim je otišla u partijsku školu na Kočevskom rogu, gde je bila od maja do jula 1944. godine. Kad je završila kurs u partijskoj školi, odletela je kao bolničarka s transportom ranjenika u Bari, Gravinu, zatim u Barletu, a novembra 1944. godine u Split. Nalazila se u Osmom korpusu NOVJ kao bolničarka, a 14. januara 1945. premeštena je u dečiji dom u Novigrad. Na kraju rata bila je stacionirana u Zadru i zatim u Trstu.

U prvim posleratnim godinama najpre je živela u Novom Mestu, a zatim na Pagu, u Poreču, Kobaridu, Ilirskoj Bistrici, a decembra 1955. godine nastanila se u Mariboru. U Ljubljani je bila partijski sekretar na terenu Poljane, u Krškom i Mariboru članica Komiteta SK Slovenije i ostalo.

Umrla je 24. januara 2001. godine.

Nosilac je Partizanske spomenice 1941. i drugih jugoslovenskih odlikovanja. Ordenom narodnog heroja odlikovana je 13. septembra 1953. godine.

Literatura
----------


|  |  |
| --- | --- |
|  | ***Portal NOB***  |

* *Heroine Jugoslavije*. Zagreb: Spektar. 1980.
* *Narodni heroji Jugoslavije tom I*. Beograd: Narodna knjiga. 1982.

| * p
* r
* u
Flag of Socijalistička Federativna Republika Jugoslavija Narodni heroji iz Kranjske Flag of Slovenija |
| --- |
| Narodni heroji Jugoslavije rođeni na teritoriji Kranjske, kao i oni koji su politički ili vojno delovali na ovom području: |
| 
 Viktor Avbelj  **•**  Ilija Badovinac  **•**  Aleš Bebler  **•**  *Dragomir Benčić*  **•**  Jakob Bernard  **•**  Jože Boldan  **•**  Jože Borštnar  **•**  Edo Brajnik  **•**  *Mirko Bračič*  **•**  Janko Brodarič  **•**  Matija Verdnik  **•**  Anton Vidmar  **•**  Ignac Voljč  **•**  Anton Vratanar  **•**  Albin Grajzer  **•**  *Jože Gregorčič*  **•**  Anton Dežman  **•**  Vladimir Dolničar  **•**  Andrej Žvan  **•**  Ivan Zafred  **•**  Vinko Zevnik  **•**  Drago Jerman  **•**  Mirko Jerman  **•**  Martin Južna  **•**  Jože Kadunc  **•**  Lojze Kebe  **•**  Milka Kerin  **•**  Jože Klanjšek  **•**  Slavko Kovač  **•**  Ivan Kovačič  **•**  Jože Kovačič  **•**  Stane Kosec  **•**  Martin Kotar  **•**  Franc Kočevar  **•**  Franc Krese  **•**  Maks Krmelj  **•**  Antonija Kuclar  **•**  Lado Mavsar  **•**  Milan Majcen  **•**  Albina Mali-Hočevar  **•**  Anton Marincelj  **•**  Miha Marinko  **•**  Karlo Maslo  **•**  Evgen Matejka  **•**  Pavla Mede  **•**  Jože Mihelčič  **•**  Jakob Molek  **•**  Jože Moškrič  **•**  Jože Ožbolt  **•**  Anton Okrogar  **•**  Ivan Omerza  **•**  Vinko Paderšič  **•**  Rado Pehaček  **•**  Franc Poglajen  **•**  Alojz Popek  **•**  Stane Potočar  **•**  Franc Ravbar  **•**  Dušan Remih  **•**  Vinko Robek  **•**  Franc Rozman  **•**  Janko Rudolf  **•**  Vinko Simončič  **•**  Ivo Slavec  **•**  Jože Slak  **•**  Ivan Stariha  **•**  Ivan Turšič  **•**  Janez Učakar  **•**  Janez Hribar  **•**  Ivan Hrovat  **•**  Andrej Cetinski  **•**  Jože Šeško  **•**  Majda Šilc  **•**  Milka Šobar 
 |

| * p
* r
* u
Žene narodni heroji iz Slovenije |
| --- |
| *Žene narodni heroji Jugoslavije koje su rođene ili politički delovale na teritoriji Slovenije* |
| Poginule | 
* Malči Belič
* Majda Vrhovnik
* Rezeka Dragar
* Vida Janežić
* Lizika Jančar Majda
* Milka Kerin Pohorska
* Slava Klavora
* Danila Kumar
* Antonija Kuclar
* Pavla Mede Katarina
* Zorka Regancin
* Silvira Tomazini
* Tončka Čeč Olga
* Majda Šilc
* Mihaela Škapin
* Milka Šobar

 | Orden narodnog heroja Jugoslavije |
| Preživele | 
* Andreana Družina
* Albina Mali-Hočevar
* Mira Svetina
* Vida Tomšič
* Lidija Šentjurc

 |

| * p
* r
* u
Narodni heroji — lekari, studenti medicine i bolničarke |
| --- |
| Lekari, studenti medicine, medicinari i bolničarke Narodnooslobodilačke vojske i partizanskih odreda Jugoslavije koji su odlikovani Ordenom narodnog heroja. |
| Lekari | 
* Milo Bošković
* Boško Vrebalov
* Pavle Gregorić
* Dušan Mravljak
* Safet Mujić
* Gojko Nikoliš
* Nenad Parenta
* Mladen Stojanović
* Milenko Hadžić

 | Orden narodnog heroja  |
| Studenti medicine | 
* Marko Baletić
* Vera Blagojević
* Majda Vrhovnik
* Lizika Jančar Majda
* Stevan Jovanović
* Olga Jovičić
* Jovo Kapičić
* Osman Karabegović
* Moma Marković
* Stanislav Martinović
* Jovan Milosavljević
* Mika Mitrović
* Nada Naumović
* Blažo Orlandić
* Enes Orman
* Pavle Pap Šilja
* Vladimir Peran
* Vlado Popović
* Milić Radovanović
* Ivan Rukavina
* Sima Simić
* Mića Stojković
* Slavčo Stojmenski
* Borko Taleski
* Radmila Trifunović
* Drago Flis
* Miodrag Čajetinac
* Jovan Šerbanović

 |
| Bolničarke | 
* Marija Bursać
* Savka Javorina
* Danila Kumar
* Albina Mali-Hočevar
* Vera Miščević

 |